స్నేహల్ షిండే

స్నేహల్ షిండే (జననం 29 ఏప్రిల్ 1992) ఒక భారతీయ కబడ్డీ క్రీడాకారిణి. 2022 ఆసియా క్రీడలలో బంగారు పతకం సాధించిన జట్టులో ఈమె భాగస్తురాలు. ఫైనల్లో, భారతదేశం 7 అక్టోబర్ 2023న చైనీస్ తైపీని  26-24 స్కోరుతో ఓడించింది. 

 వ్యక్తిగత జీవితం 
ఈమె మహారాష్ట్రకు చెందిన వ్యక్తి.  ఈమె తండ్రి ప్రదీప్ షిండే బాక్సింగ్‌లో జాతీయ స్థాయిలో పతకాలు గెలుచుకున్నాడు. తల్లి సురేఖ. ఈమె సాగర్ శేఖర్‌ను వివాహం చేసుకుంది. ఈమె సోదరుడు నిఖిల్, సోదరి కిశోరి ఇద్దరూ కబడ్డీ క్రీడాకారులు. వారి ప్రేరణతో ఈమె కబడ్డీ క్రీడలో ప్రవేశించింది. ఈమె తన ఏడవ యేటి నుండే కబడ్డీ ఆడటం ప్రారంభించి రాజేష్ ధమ్‌ధేరే, జయంత్ వార్ఘడేల శిక్షణలో మెలకువలు నేర్చుకుంది. ఈమె యువ క్రీడాకారుల కోసం కబడ్డీ అకాడమీని ప్రారంభించే యోచనలో ఉంది.  

 వృత్తి 
2009లో మలేషియాలో జరిగిన జూనియర్ ఆసియా ఛాంపియన్షిప్‌ను గెలుచుకున్న భారత జట్టులో భాగమైనప్పుడు షిండే తన మొదటి అంతర్జాతీయ పతకాన్ని సాధించింది. తరువాత, 2016లో అస్సాంలో జరిగిన దక్షిణాసియా క్రీడలలో సీనియర్ భారత జట్టులో భాగంగా ఈమె బంగారు పతకాన్ని గెలుచుకుంది. గాయాల కారణంగా ఈమె 2014 ఆసియా క్రీడలకు, 2018 ఆసియా క్రీడలకు దూరమైంది. కానీ  2022 ఆసియా క్రీడలలో పాల్గొని భారత జట్టు బంగారు పతకాన్ని సాధించడంలో తన తోడ్పాటును అందించింది. 2022లో గుజరాత్ లో జరిగిన 36వ జాతీయ క్రీడలలో ఈమె మహారాష్ట్ర జట్టుకు నాయకత్వం వహించింది. 

 అవార్డులు 
షిండే 2014 సంవత్సరానికి మహారాష్ట్రలో అత్యున్నత క్రీడా పురస్కారం అయిన శివ ఛత్రపతి అవార్డును అందుకున్నది.

 మూలాలు 

 బాహ్య లింకులు 

 ఆసియా క్రీడల్లో స్నేహల్ ప్రదీప్ షిండే ఆసియా క్రీడలు

వర్గం:1992 జననాలు
వర్గం:జీవిస్తున్న ప్రజలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు